ઘણી વાર કોઈ એકાદ કવિ આપણને સરસ રીતે એક જુદા જ જગતમાં જગાડે છે. રોજબરોજની ભાષામાં સર્જાતો આ ચમત્કાર જ જીવનને ધન્ય બનાવી દેતો હોય છે. તું તખ્તાના સુવિખ્યાત કલાકાર ભાઈ નિસર્ગ ત્રિવેદીને ઓળખે છે, એમના ભાઈ આર્જવ ત્રિવેદી પણ એવા જ પ્રતિભાસંપન્ન કલાકર્મી છે. તાજેતરમાં અમે તાના-રીરીની નાટ્યપ્રસ્તુતિ જોઈ એ એમનું નિર્માણકાર્ય. સરસ, મજા આવી. આનંદની વાત તો એ બની કે ગોલ્ડનચિયર્સના અતિલોકપ્રિય જગદીપ મહેતાની બન્ને દીકરીઓ મોસમ અને મલકાએ તાના અને રીરીનો સુરીલો અભિનય કર્યો છે, પણ મારે આજે જે વાત કરવી છે, આર્જવ અને નિસર્ગ ત્રિવેદીના પિતાજી રંતિદેવ ત્રિવેદીની, એમની કવિતાપ્રીતિની અને એમની અનુવાદસજ્જતાની….